સુપરસ્ટાર રજનીકાંત અને અક્ષય કુમારની ફિલ્મ ‘૨.૦’ નું ટીઝર સોશિયલ મીડિયા પર ધમાલ મચાવી રહ્યું છે. રોબોટ ફિલ્મની સિક્વલ ફિલ્મ ૨.૦ નું ટીઝર રિલીઝ થયા બાદ યુટ્યુબ, ફેસબુક અને ઇન્સ્ટાગ્રામ પર ખૂબ જોવામાં આવી રહ્યું છે. ફક્ત 24 કલાકની અંદર સોશિયલ મીડિયા પર 3 કરોડ ૨૦ લાખ કરતા વધુ વખત ટીઝર જોવામાં આવ્યું છે. પ્રાપ્ત માહિતી મુજબ, ફિલ્મનું ટીઝર યુટ્યુબ પર ૨૪.૮ મિલિયન, ફેસબુક પર ૪.૧ મિલિયન અને ઇન્સ્ટાગ્રામ પર ૩.૫ મિલિયન એટલે કે, કુલ ૩૨.૪ મિલિયન વખત જોવામાં આવ્યું છે. ઉલ્લેખનીય છે કે, બોલિવુડ એક્ટર અક્ષય કુમારની મોસ્ટ અવેટેડ ફિલ્મ ‘૨.૦’ નું ટીઝર રિલીઝ થઇ ગયું છે. આ ફિલ્મમાં તેની સાથે સુપરસ્ટાર રજનીકાંત નજર આવશે. ટીઝરમાં અક્ષય કુમારનો લૂક વધારે ડરામણો છે. આ ફિલ્મ રજનીકાંતની ‘રોબોટ’ ની સિક્વલ છે. ફિલ્મમાં અક્ષય અને રજનીકાંત સિવાય એમી જેક્સન પણ છે. આ ટીઝર ઘણી ભાષાઓમાં રિલીઝ કરવામાં આવ્યું છે.